text: Jesusqa cielopi kausashaspa, Tatanman sumaj kʼaskasqa karqa. Mayta munakusqanraykutaj, Tatanpa sutinta, munayninta, kʼacha kaykunasnintapis tukuyman rejsicherqa. Chantapis parlasqanpi, ruwasqanpi, yuyasqanpi ima, Tatan jinapuni kasqanta rikucherqa. Arí, Tatanman rijchʼasqa karqa. Chayraykuchá Felipe, "Dios Tatata rikuchiwayku" nejtin, Jesús kuticherqa: "Noqata rikuwajqa Tataytapis rikun", nispa (Juan 14:8, 9).